OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

ŠKOLSKI ODBOR

KLASA:602-03/21-01/05

URBROJ:238-30-01-21-02

U Poljanici Bistranskoj, 31. svibnja 2021. godine

ZAPISNIK 2. SJEDNICE ŠKOLSKOG ODBORA

održane 31. svibnja 2021. godine u zbornici OŠ Bistra

Prisutni: Dražen Blažeković, Natalija Dubravec, Božidar Glas, Antonija Matić, Liljana Popovački Račić i Sandra Škrlin

Odsutni: Josipa Špoljar Meštrović - opravdano

Ostali: Eduard Kovačević- ravnatelj, Romeo Vincelj-tajnik Škole i zapisničar

Sjednica je započela u 18 sati.

Ravnatelj je pozdravio sve prisutne, te predložio slijedeći

D N E V N I R E D

**-**Verifikacija zapisnika sa prošle sjednice

1. Usvajanje dnevnog reda
2. Verificiranje mandata imenovanih članova Školskog odbora od strane Osnivača.
3. Suglasnost Školskog odbora na prijedlog ravnatelja o zapošljavanju na radnom mjestu učitelja/učiteljice razredne nastave u produženom boravku, na određeno, puno radno vrijeme.
4. Informacije o provedbi Programa izgradnje sunčanih elektrana na zgradama sektora obrazovanja i primarne zdravstvene zaštite Zagrebačke županije.
5. Razno

Članovi Školskog odbora jednoglasno su prihvatili navedeni dnevni red.

Ad.1.

U materijalima za sjednicu novoizabranim članovima Školskog odbora dostavljen je i zapisnik 1. konstituirajuće sjednice novog saziva Školskog odbora.

Zapisnik 1. sjednice jednoglasno je prihvaćen od strane članova koji su sudjelovali u radu te sjednice.

Ad.2.

Ravnatelj Škole gospodin Kovačević istaknuo je kako je na 1. sjednici novog saziva Školskog odbora verificiran mandat članova Školskog obora iz redova učitelja i stručnih suradnika, predstavnika radnika i Vijeća roditelja.

Rekao je kako je Zagrebačka županija kao osnivač dopisom obavijestila školu o imenovanju tri člana koje imenuje osnivač i to:

1. Blažeković Dražen
2. Josipa Špoljar Meštrović
3. Antonija Matić

Nakon što je predsjedavateljica sjednice Ljiljana Popovački Račić provjerila identitet svakog pojedinog člana s podacima iz akta o imenovanju, tim činom je verificiran mandat imenovanim članovima Školskog odbora od strane osnivača.

Ad.3.

Nakon provedenog postupka selekcije kandidata za radno mjesto učitelja/učiteljice učitelja/učiteljice razredne nastave u produženom boravku, na određeno, puno radno vrijeme., ravnateljev je prijedlog da se na navedeno radno mjesto zaposli Ivana Juroš kao jedina kandidatkinja prijavljena na natječaj.

**Članovi Školskog odbora jednoglasno su potvrdili suglasnost na prijedlog ravnatelja da se na radno mjesto učitelja/učiteljice razredne nastave u produženom boravku, na određeno, puno radno vrijeme zaposli Ivana Juroš.**

Ad.4.

Ravnatelj OŠ Bistra je ukratko upoznao članove Školskog odbora o provedbi Programa izgradnje sunčanih elektrana na zgradama sektora obrazovanja i primarne zdravstvene zaštite Zagrebačke županije čiji je nositelj javna ustanova Regionalne energetske agencije Sjeverozapadne Hrvatske (REGEA) čiji je jedan od osnivača Zagrebačka županija.

Ad. 5.

Ravnatelj OŠ Bistra je istaknuo da i dalje radimo u izvanrednim uvjetima, ali smatra da je dobro obavljen posao zaštite učenika i djelatnika od koronavirusa, te da i dalje ostaju na snazi epidemiološke mjere.

Ravnatelj ističe da smo tražili od Općine i Županije produženi boravak, te da čekamo pozitivan odgovor.

Dražen Blažeković se zahvaljuje svim bivšim članovima Školskog odbora, te je poželio uspjeh u radu novoizabranim članovima.

Na prijedlog predsjednice Školskog odbora Ljiljane Popovački Račić Školski odbor donosi zaključak da se prema Osnivaču ide sa prijedlogom da se članovima Školskog odbora isplaćuje naknada za dolazak na sjednice.

Nije bilo drugih pitanja i prijedloga.

Sjednica je završena u 19 sati.

Zapisničar: Predsjednica Školskog odbora:

Romeo Vincelj Ljiljana Popovački Račić